

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 28.februārī Nr.**84**

(prot.Nr.**8**, **17**.§)

**Par grozījumu Daugavpils pilsētas domes 2010.gada 11.marta noteikumos Nr.3**

**“Noteikumi par amatpersonu un darbinieku atlīdzību Daugavpils pilsētas domē un Daugavpils pilsētas pašvaldības budžeta iestādēs**”

Pamatojoties uz likuma “Par pašvaldībām” 21.panta pirmās daļas 13.punktu un 63.pantu, Valsts un pašvaldību institūciju amatpersonu un darbinieku atlīdzības likumu, Daugavpils pilsētas domes Finanšu komitejas 2019.gada 21.februāra sēdes protokolu Nr.5, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Izdarīt ar Daugavpils pilsētas domes (turpmāk - Dome) 2010.gada 11.marta lēmumu Nr.157 apstiprinātajos noteikumos Nr.3 “Noteikumi par amatpersonu un darbinieku atlīdzību Daugavpils pilsētas domē un Daugavpils pilsētas pašvaldības budžeta iestādēs” grozījumu:

Papildināt Pārejas noteikumus ar 34.punktu šādā redakcijā:

„34. **2019.gadā, lai ierobežotu ar atlīdzību saistītos izdevumus:**

34.1. nosakot mēnešalgu domes priekšsēdētājam, domes priekšsēdētāja vietniekiem, Domes pastāvīgo komiteju priekšsēdētājiem, nepiemēro noteikumu 6.1.apakšpunktos noteiktos koeficientus Centrālas statistikas pārvaldes oficiālajā statistikas paziņojumā publicētajam valstī strādājošo aizpagājušā gada mēneša vidējas darba samaksa apmēram;

34.2. domes priekšsēdētājam, domes priekšsēdētāja vietniekiem, Domes pastāvīgo komiteju priekšsēdētājiem mēnešalga tiek saglabāta 2018.gada līmenī.”

Domes priekšsēdētājs *(personiskais paraksts)* A.Elksniņš